open-index/open-wikipedia-markdown huggingface dataset:
Dirty Dancing

***Dirty Dancing*** er en amerikansk romantisk drama og musikkfilm fra 1987. Den er skrevet av Eleanor Bergstein og regissert av Emile Ardolino. Koreografi var vad Kenny Ortega. 

Filmen fikk svært gode kritikker da den kom ut og ble en stor suksess. Den var rettet spesielt mot ungdom, og ble også i ettertid en svært populær film. Den er også ansett som en av de klassiske dansefilmene fra 80-tallet, i likhet med Flashdance og Fame. Jennifer Grey og Patrick Swayze hadde hovedrollene. Den mest kjente sangen fra filmen, «(I've Had) The Time of My Life», vant en Golden Globe, Oscar for beste sang og en Grammy Award for den beste duetten.

Det amerikanske filminstituttet (AFI) har kåret filmen til tidenes 93. beste kjærlighetsfilm fra USA.

## Handling
Handlingen foregår på 60-tallet, og presenterer en kontrast mellom den amerikanske velstående overklassekulturen med tilhørende kjernefamilieverdier, og framveksten av en frodig, individualistisk ungdomskultur med en frigjort moral. Det er også en historie om å bli moden nok til å ta kontrollen over sitt eget liv, og om å velge egne veier fremfor omgivelsenes forventninger. 

Frances «Baby» Houseman (Jennifer Grey) er en «snill pike» på sommerferie med sin velstående familie. De besøker et respektabelt hotellanlegg. Hennes foreldre forventer at hun vil gjøre likesinnede bekjentskaper, men Baby snubler istedenfor over den tiltrekkende, men pengelense Johnny Castle (Patrick Swayze), en av anleggets to danseinstruktører. Gjennom ham får Baby oppleve en annen verden, nemlig den frigjorte, ansvarsløse livsgleden som hersker blant anleggets unge ansatte, og som gir seg særlig uttrykk gjennom dampende, latinamerikansk-inspirert dans til sensuelle rockerytmer. Dette foregår i dunkle, røykfylte lokaler bak hotellets plettfrie kulisser.

Men de unges romanse er ikke problemfri. Samfunnslagene som skiller dem er lite villige til å tillate en slik forbindelse, og fordommer florerer på begge sider. Spesielt vanskelig blir det for Baby da hennes far oppdager forholdet. Hun må da velge om hun skal kjempe imot sin familie og sine omgivelser for sin kjærlighets og sine overbevisningers skyld, eller gi etter for presset, oppgi Johnny og drømmen om ekte kjærlighet, og tilpasse seg det A4-livet som hennes foreldre mener er best for henne. Det er en romantisk og dramatisk ungdomsfilm, om generasjonskonflikt, ung kjærlighet, og det å lære å ta egne valg.

## Medvirkende
* Jennifer Grey som Frances «Baby» Houseman
* Patrick Swayze som Johnny Castle
* Cynthia Rhodes som Penny Johnson
* Jerry Orbach som Dr. Jake Houseman
* Kelly Bishop som Marjorie Houseman
* Jane Brucker som Lisa Houseman
* Jack Weston som Max Kellerman
* Max Cantor som Robbie Gould
* Lonny Price som Neil Kellerman
* Charles Coles som Tito Suarez
* Neal Jones som Billy Kostecki
* Miranda Garrison som Vivian Pressman
* Garry Goodrow som Moe Pressman
* Wayne Knight som Stan

## Referanser


## Eksterne lenker
*
Ben Harper

**Benjamin Charles Harper** (født 1969) er en amerikansk sanger og låtskriver.

## Biografi
Ben Harper begynte å spille gitar som barn i hjembyen Claremont i California. Han endte opp med å spesialisere seg på akustisk slidegitar. I ung alder spilte han inn platen *Pleasure and Pain* med sin venn, folk-gitaristen Tom Freund. Etter denne platen med få utgivelser fikk Ben Harper en platekontrakt med Virgin Records, der han i 1994 utgav *Welcome to the Cruel World* .

Denne ble fulgt opp med *Fight For Your Mind* (1995) som i USA ble en college-radiofavoritt, og gav mange sanger som den dag i dag blir spilt på radio.

I 1999, under en konsert på The Santa Barbara Bowl, traff Harper Jack Johnson, som på denne tid var en ukjent artist uten utgitt plate. Harper fikk tak i en 12-spors demo av Johnsons sanger som han ga videre til sin produsent, J.P. Plunier, som Johnson spilte inn sin første plate sammen med.

Fra starten av karrieren har musikken fått mer oppmerksomhet i Europa enn i hjemlandet.  Selv om han var en kjent og respektert artist i USA, var han i land som Frankrike, Tyskland, Sveits og Nederland en stor stjerne, og fikk mye spilletid og var kritikerrost. Hans popularitet i Europa er så stor at han ble franske *Rolling Stone Magazine*s «Artiste De L'Année» (årets artist) i 2003, og turneen *Diamonds on the Inside* spilte for fulle hus over hele kontinentet.

I 2006 slapp Harper albumet *Both Sides of the Gun*, som debuterte som nr. 7 på Billboard-listen.

## Referanser


## Eksterne lenker
* 
*
Adam Petty

**Adam Kyler Petty** (født 10. juli 1980, død 12. mai 2000) var en fører i den amerikanske motorsporten NASCAR.

Petty ble født i High Point, Nord-Carolina som sønn av føreren Kyle Petty, og begynte racingkarrieren kort tid etter 18-årsdagen i 1998.

Fra 2000 kjørte Petty i NASCARs nest øverste klasse, Busch Series. Den 12. mai, under trening til et løp dagen etter, fikk han tekniske problemer med bilen og kjørte med fronten først i veggen på New Hampshire International Speedway. Adam Petty omkom momentant i ulykken.

Etter ulykken har faren, Kyle Petty, kjørt en sort bil hver gang han har kjørt på New Hampshire International Speedway, for å hedre sønnen.

## Referanser


## Eksterne lenker
*
Lars Eirik Bredvold

**Lars Eirik Bredvold** (født 1980) er en norsk tidligere fotballspiller. Han har spilt for Kjellmyra, Nybergsund, Hamarkameratene og Løten FK. I aldersbestemte klasser spilte han for Åsnes Idrettslag.

Bredvold meldte overgang til Hamarkameratene den 10. november 2009 sammen med klubbkameratene Hai Lam og Pål Ekeberg Schjerve.

## Referanser


## Eksterne lenker
* 
*
Kim Roger Strand

**Kim Roger Strand** (født 11. januar 1983) er en norsk fotballspiller som spiller for FC Trollhättan. Han har også spilt for Kjellmyra Idrettslag, FK Arendal, Kongsvinger IL, Eidsvold Turn og Nybergsund Idrettslag.

Spilleren er spiss og er kjent som en goalgetter innenfor motstanderens 16-meter.

## Referanser


## Eksterne lenker
*
Kenny Irwin

**Kenny Irwin Jr.** (født 5. august 1969, død 7. juli 2000) var fører i den amerikanske motorsporten NASCAR.

Kenny begynte i NASCARs Craftsman Truck Series i 1996 og avanserte til Busch Series i 1999.

Den 7. juli 2000 omkom Kenny Irwin Jr. i en ulykke under trening på New Hampshire International Speedway. Dette var på nøyaktig samme sted som Adam Petty omkom kun to måneder tidligere, under de samme omstendigheter.

## Referanser


## Eksterne lenker
*
Tony Roper

**Tony Roper** (født 13. desember 1964, død 13. oktober 2000) var fører i den amerikanske motorsporten NASCAR.

Roper ble født i Springfield, Missouri og fikk sin debut i motorsport i 1986. I 1995 startet han i NASCARs Craftsman Truck Series, og beveget seg til Busch Series i 1999.

I 2000 omkom han av skadene han fikk i en ulykke under et Craftsman Truck Series-løp på Texas Motor Speedway.

## Eksterne lenker
*
Nunavik

**Nunavik ** (inuktitut: ᓄᓇᕕᒃ) eller **Vårt land** er et hjemmestyreområde i provinsen Quebec i det nordlige Canada. Området hadde  innbyggere ved folketellingen 2016, hvorav de fleste er inuitter.

## Referanser


## Eksterne lenker
*
Chris Lawler

**Chris Lawler** (født 1943) er en tidligere fotballspiller.  Mest kjent er han for tiden i Liverpool FC. Han var svært delaktig i Liverpools suksess i 1960- og 1970-årene.

## Karriere som spiller
Lawler som var høyreback kom til Liverpool som 17-åring i 1960 og gjorde sin debut på førstelaget som 19-åring 20. mars 1963 mot West Bromwich i en kamp som endte 2-2.

Han spilte gradvis flere og flere kamper, og var med på laget som vant FA-Cupen 2-1 etter ekstraomganger mot Leeds i 1965. Dette var forøvrig Liverpools første triumf i denne turneringen.

Etter dette var han et klart førstevalg for manager Bill Shankly, og mistet kun **TRE** kamper de neste 7 sesongene. Under denne perioden vant han blant annet 1. Divisjon i 1965/1966 sesongen. Han var også blant de få som overlevde den enorme utskiftningen som Shankly hadde på begynnelsen i 1970, da det ble klart at en del av spillerne ikke lenger holdt mål. Det var kun Emlyn Hughes, Ian Callaghan og Tommy Smith i tillegg til Lawler som "overlevde" utskiftningene.

Lawler spilte i tapet mot Arsenal i FA-Cupfinalen i 1971, men var med å vinne både ligaen og UEFA-cupen i 1972/1973 sesongen.

På denne tiden fikk han også sine 4 landskamper for . Han scoret i debuten sin mot .

Lawler hadde vært skadet og satt kun på benken da Liverpool vant hele 3-0 i FA-Cupfinalen i 1974 mot Newcastle, men dette var nok til å vinne ham enda en medalje i denne turneringen.

Da Shankly ga seg i Liverpool sommeren 1974 var i praksis karrieren hans som Liverpool spiller over. Liverpools nye manager Bob Paisley kjøpte en ny høyreback i Phil Neal på slutten av året, og etter dette fikk Lawler kun sporadiske opptredener for Liverpool.

Han gjorde sin siste kamp for Liverpool i 1975/1976 sesongen etter å ha spilt 549 kamper og scoret 61 mål for klubben. Han forlot Liverpool og signerte for Portsmouth, hvor han spilte under tidligere lagkamerat Ian St. John. Her ble han til 1978. Han forlot Portsmouth til fordel for Stockport. Her ble han helt til han ga seg som aktiv spiller.

## Medaljer for Liverpool
* **1964/65:** FA-Cupen.
* **1964-65:** Charity Shield. (Delt).
* **1965/66:** Ligavinner 1. Divisjon.
* **1965-66:** Charity Shield.
* **1972/73:** Ligavinner 1. Divisjon.
* **1972/73:** UEFA-cupen.
* **1973/74:** FA-Cupen.

## Diverse
Lawler har holdt en lav profil etter han la opp, men han har ved noen anledninger bistått Liverpool som speider. Han har også jobbet som trener for barn og unge i Liverpool.

## Referanser


## Eksterne lenker
* 
* Profil på Liverpools offisielle hjemmeside.
Den andre Balkankrigen

**Den andre Balkankrigen** ble utkjempet i perioden mellom 16. juni og 18. juli 1913. Krigen sto mellom Bulgaria på den ene side, mot Hellas, Serbia og Romania på den annen. Da det så ut til at Bulgaria kom til å tape, intervenerte dessuten Det osmanske rike for å ta tilbake noen av områdene som ble tapt under den første Balkankrigen. 

Den andre Balkankrigen markerer dermed sammenbruddet av Balkanforbundet kjent fra den første Balkankrigen, og førte til at Serbia, som var alliert med Russland, ble en viktig regional makt. Men dette førte igjen til at Østerrike-Ungarn ble urolig, og slik ble resultatet av denne krigen en del av opptakten til første verdenskrig.

## Bakgrunn og forløp

I den første balkankrig hadde Balkanforbundet lyktes med å erobre Det osmanske rikets europeiske provinser, slik at tyrkerne bare hadde halvøyene Çatalca og Gallipoli igjen. Fredsslutningen i London ble undertegnet 30. mai 1913, og garanterte blant annet et uavhengig Albania. 

Men denne fredsavtalen løste ikke problemet med at partene ikke var enige om hvordan det erobrede området skulle fordeles, særlig Makedonia. Bulgarias standpunkt var at de hadde fått liten uttelling for sin krigsinnsats, særlig ønsket de deler av Makedonia, samt byen Thessaloniki hvor de allerede hadde utstasjonert et regiment. Hellas og Serbia var på den annen side misfornøyd med at de måtte forlate Albania. For å demme opp mot bulgarsk ekspansjon dannet de derfor en allianse til tross for stor intern uenighet. Bulgaria motsatte seg Romanias krav på den bulgarske befestningen i Silistra ved Donau, som belønning for at de holdt seg nøytrale under den første balkankrig. 

Russland var fra 1912 alliert med både Serbia og Bulgaria og ville unngå krig mellom sine allierte. Men under forhandlingene fortsatte spredte kamphandlinger i Makedonia seg mellom disse landene. Den 16. juni beordret den bulgarske overkommandoen, uten forutgående konsultasjoner med egen regjering, sine tropper til å angripe serbiske og greske posisjoner, noe som førte til krigserklæringer.

Bulgaria ønsket å sikre seg hele Makedonia for slik å dominere Balkan, men for Serbia og Hellas ga krigen anledning til å sikre sine posisjoner i Makedonia og unngå bulgarsk dominans.

Hellas var tallmessig overlegen ved Thessaloniki og Bulgaria måtte trekke seg rask tilbake. Stort sett var bulgarerne på defensiven, og tapte de fleste slagene. Da Romania gikk inn i krigen i månedsskiftet juni/juli, og senere også Det osmanske riket som så sitt snitt til å ta tilbake noe av det tapte fra den første Balkankrigen, måtte Bulgaria be om våpenhvile. Koleraen som herjet øst i Europa, brøt ut blant styrkene, slik at verken Romania eller tyrkerne kom i kamp. Bulgaria tapte de territoriene de hadde fått i den første Balkankrigen, men dette ble en midlertidig avtale, da første verdenskrig brøt ut neste sommer.

## Referanser


## Se også
* Balkankrigene
* Balkanfronten (første verdenskrig)
Copsi av Northumbria

**Copsi** var en magnat fra Northumbria i det sen-angelsaksiske England som støttet Toste Godwinson og ble sendt i landflyktighet sammen med ham i 1065.

Copsi flyktet til Orknøyene som da var en del av det norske rike, men kom tilbake til Northumbria året etter da han sluttet seg til Toste i Sandwich i Kent med 17 skip. Mens den norske kongen Harald Hardråde og Toste døde i slaget ved Stamford Bridge overlevde Copsi stridighetene. Da Vilhelm II av Normandie seiret kort tid etter ved Hastings dro Copsi sørover i mars 1067 til Barking og underkastet seg den ny normanniske herskeren. Vilhelm hadde Barking som kommandosenter mens hans befestede tårn ble reist i London. Som gjengjeldelse gjorde Vilhelm ham til jarl av Northumbria og sendte ham tilbake til York.

Copsis tid som jarl ble kortvarig. Etter fem uker ble han myrdet av Osulf, sønn av jarl Eadulf III fra en gammel familie i Bernicia som en gang hadde styrt fra Bamburgh ved Newburn-upon-Tyne. Osulf styrte som jarl fram til høsten samme år.

## Litteratur
* Stenton, Sir Frank M.: *Anglo-Saxon England Third Edition*. Oxford University Press, 1971.
Kanzler

**Kanzler Coupé** var en bilmodell utviklet av **Ernie Kanzler**, som senere solgte rettighetene til **Newport Coachworks** i California.

Bilen var eksklusiv, med en listepris på $ 60&nbsp;000, og var basert på Mercury Cougar med motor fra Ford. Karosseriet var hovedsakelig av glassfiber.

Produksjonen startet i 1979, og Kanzler selv hevdet det ble bygget syv biler totalt. Det er kjent at det eksisterer minst to biler, hvorav den éne ble eid av Liberace frem til hans død i 1987.

## Se også
* Informasjon og bilder av Liberaces Kanzler
Vaterlands bro

**Vaterlands bro** er en bro over Akerselva i Oslo sentrum. Broen forbinder gatene Brugata og Grønland, og strøkene Vaterland og Grønland.

Broen ble bygget i 1654 og ombygget i 1830-årene. Inntil da var all trafikk til det nye Christiania øst- og nordfra henvist til broen ved Kongens mølle, nåværende Grünerbrua. Vaterlands bro var hovedinnfartsåre til byen fra nord og øst frem til byggingen av Nybrua i 1827.

Fil:Bridge, at Christiania (JW Edy plate 52).jpg|Gamle Vaterlands bro, malt av engelskmannen John William Edy omkring 1800.
Fil:Vaterlands bro OB.F03051b.jpg|Vaterlands bro sommeren 1865 
Fil:Vaterlands bru Oslo OB.K0335.jpg|Vaterlands bru i 1961, fortsatt med båthavn og tresnekker i elva.


## Eksterne lenker
* 
*
Grøtøya (Karlsøy)

**Grøtøya** er ei øy i Karlsøy kommune i Troms. Øya ligger nord for Andammen og Rebbenesøya og vest for Store Måsværet og Nordkvaløya. Grøtøy ligger mellom ytre side av Rebbenesøya og Nord-Kvaløya og er delt i to gårder, Sør-Grøtøy og Nord-Grøtøy. Øya er, med unntak av Nord-Grøtøy, fraflyttet. Det er ikke biler på øya og heller ikke rutegående båttrafikk til stedet. Fram til 1961 lå Grøtøy under Helgøy kommune.

25. desember 2000 gikk lasteskipet «John R» på grunn fire nautiske mil nordvest av Grøtøya. Etter noen dager brakk skipet i to, og forparten av vraket drev ca. . Hundrevis av sjøfugl døde etter oljesøl fra vraket.

Grøtøy er en del av Nordkvaløy-Rebbenesøy landskapsvernområde.

## Referanser


## Eksterne lenker
* Bent Svinnungs padleside om stranda ved Rikkeskjeran
* Bent Svinnungs padleside om Sandvika på Grøtøya
* Bent Svinnungs padleside om Sørgrøtøy
* NRKs samleside om «John R»
* NRK: Hundrevis av død sjøfugl på grunn av oljesøl
Tippen

:*For fotballspilleren, se [[Henry Johansen]]*
**Tippen** er i dag synonym med den store parkeringsplassen foran det nå nedlagte Ringerike Stormarked (også kjent som *Stormarkedet*), som ligger på Sørsiden i Hønefoss i direkte forbindelse med Hønefoss bru (bybrua over Hønefossen). Adkomst skjer via et eget lyskryss i Kongens gate, der det også er avkjøring til parkeringsplassene i Sentrumskvartalet.

## Opprinnelsen til navnet
Elva gikk tidligere der Tippen nå ligger. I 1909 ble den første virkelige kraftstasjon bygd i Hønefossen, i forbindelse med utbyggingen til Edward Lloyd Limited. Den lå like ved inngangen til Stormarkedet og bidro i sin tid til at Hønefoss fikk gatelys som den andre byen i Norge. I 1920 ble det bygd en større kraftstasjon der, litt lenger opp i fossen. For å få lagt fossen i rør, ble det gravd fram masse med grus og stein som ble tippa ut i elva på nedsiden. Dette tippstedet har siden blitt kjent som Tippen.

Kraftstasjonen fra 1920-åra er i dag kjent som Hønefoss kraftstasjon I eller Hønefoss gamle kraftstasjon. Ved siden av den gamle kraftstasjonen står det en skulptur i bronse som har fått navnet «Ringerikspiken». Skulpturen ble gjort av Ståle Kyllingstad i 1951 og var en gave til byen i forbindelse med åpningen av nye Hønefoss bru i 1952. Ringerikspiken er forsynt med vannfontene og kan sees fra bruhodet på Sørsiden.

Steinen som ble kjørt fram, ble liggende på Tippen noen år. Men så skjedde det i 1920-åra et det ble mye nød og fattigdom i Norge. Det var mange som ikke hadde arbeid og inntekt, derfor satte Hønefoss kommune i gang noe som ble kjent som «nødsarbeid for mat». Folk jobbet for kommunen, men fikk mat i stedet for lønn i form av matbonger de kunne handle for. Mye av nødsarbeidet skjedde på Tippen, der menn satt og knuste og pukka stein.

I dag er Tippen en offentlig parkeringsplass, selv om det i sommerhalvåret hender at det holdes tivoli der. Det finnes også et gatekjøkken der, som faktisk er det eldste gatekjøkkenet på Ringerike. I februar 2007 ble det lagt fram planer om å bygge et større hotell på Tippen.

## Fotogalleri

Fil:Tippen 01.jpg|Parkeringsplassen på Tippen
Fil:Kraftverket fra 1909.jpg|Kraftverket fra 1909

## Se også
* Sørsiden
Engel de Ruyter

**Engel de Ruyter** (født 2. mai 1649 i Vlissingen i Holland, død 27. februar 1683 i Amsterdam)  var en nederlandsk viseadmiral.

## Liv og virke
### Bakgrunn
Han var sønn av admiral Michiel Adriaenszoon de Ruyter og hans andre kone, Neeltje (Cornelia) Engels. De Ruyter gjorde tjeneste for Amsterdams admiralitet, han steg i gradene fra offiser under opplæring (eng.: *midshipman*) i 1666 til kaptein i 1669, og schout-bij-nacht i 1673.

### Militær
Engel begynte sin karriere til sjøs ombord på et av sin fars skip under ekspedisjonene i Middelhavet, Vest-Afrika, Karibia og Nord-Amerika i 1664 og '65. Det var ikke uvanlig for kapteiner å ta med sønnene på tokt, slik lærte de faget mens de ble lønnet av admiralitetet. Under den andre engelsk-nederlandske sjøkrig, i 1666, ble de Ruyter offisere under opplæring (ned.: *adelborst*) ved Amsterdams admiralitet. Under todagers-sjøslaget gjorde jonker de Ruyter tjeneste ombord på skipet *Gouda* (46 kanoner, 192 sjømenn og 30 soldater) under schout-bij-nacht Willem van der Zaens kommando.

I 1668 gjorde han tjeneste som midlertidig kaptein (ned.: *extraordinaris-kapitein*), og i 1669 fikk han fast tjeneste (ned.: *ordinaris-kapitein*). For innsatsen han gjorde under admiral-løytnant Willem Joseph van Ghent mot kaperne fra Alger (Barbareskkysten) i 1670 fikk han en ærespenning med kjede.

Under den tredje engelsk-nederlandske sjøkrig deltok han i slaget i Solebay, som kaptein på *Deventer* (60 kanoner) og ble såret. Vinteren 1672 – '73 hadde han han majors rang og et kompani «landmatroser» i den hollandske vannlinjen under sin kommando. I 1673 byttet han skip, og var kaptein på *Waesdorp* under det doble slaget (slaget ved Schooneveld og slaget ved Kijkduin). At han hadde gjort et klokt bytte, viste seg da *Deventer* ved et uhell eksploderte etter slaget ved Schooneveld. Senere samme år ble han utnevnt til schout-bij-nacht.

Under den påfølgende krigen, den fransk-nederlandske krigen tjenestegjorde han ombord på *Spieghel* (70 kanoner) i 1674 under sin fars mislykkede ekspedisjon til Martinique. I 1675 var han på konvoitjeneste i Middelhavet og i 1676 var han en del av flåten som hjalp Danmark mot Sverige under den skånske krig. Utnevnelsen til viseadmiral kom i 1678, samtidig fungerte han som kommandant for en eskadre i hjelpeflåten for Spania under Cornelis Evertsen den unge. Han stred mot den franske admiralen Chateaurenault.

Engel de Ruyter hjalp Gerard Brandt å forberede sin fars biografi, blant annet skrev han sammendrag av hans loggbøker. Takket være at hans far hadde blitt adlet av det spanske og danske kongehuset, fikk han titlene jonker og senere baron; disse ga ham rett til å kalle seg ridder i Holland. Han kjøpte i 1680 et gods i Breukelen som han døpte *Ruytervegt*. Han giftet seg aldri, og døde uten å etterlate seg arvinger.

## Referanser


## Litteratur
* Geeraardt Brandt: ''Leven en bedryf van den heere Michiel de Ruiter'' Uitgeverij Van Wijnen, Franeker 1988. (Originalutgave: Amsterdam 1687)
Bertie Wooster

**Bertram Wilberforce «Bertie» Wooster** er en oppdiktet litterær figur som forteller og en av hovedpersonene i P.G. Wodehouses komiske historier fra engelsk overklasseliv i de første tiårene av 1900-tallet.

## Bakgrunn

Wooster er en styrtrik, ung dagdriver i London. Han er utdannet ved Eton og Oxford, men viser få tegn på intellektuelle evner. Han har ingen nevneverdige interesser utenom veddemål, selskapsliv og *[[practical jokes]]*, og få bekymringer utenom sin tante Agatha.

Agatha Gregson er Berties nærmeste slektning, med svært lave tanker om hans karakter og åndsevner, og stadige planer om å få ham gift med en fast og handlekraftig pike eller skaffe ham en jobb.

Andre varige kilder til bekymring er skolekameraten «Bingo» Little (med sin hang til å forelske seg i tilfeldige kvinner), Berties fettere, tvillingene Claude og Eustace (silkeramp av verste sort), og venner og venninner som «Tuppy» Glossop og Bobbie Wickham (som elsker å spille Bertie grove puss).

Fortellingenes virkelige hovedperson er Woosters tjener, Reginald Jeeves. Jeeves er sin arbeidsgiver fullstendig overlegen på alle områder, og klarer alltid å befri Bertie og hans venner fra de absurde situasjonene de rutinemessig roter seg opp i. Han har imidlertid som regel sin egen agenda, og løsningene fører ofte til at Wooster blameres offentlig eller må oppgi ett av sine smakløse yndlingsklesplagg.

Wooster ble framstilt av skuespilleren Hugh Laurie i den britiske TV-serien *[[Jeeves and Wooster]]* som ble produsert fra 1990 til 1993.

## Se også
* P.G. Wodehouse, bokooversikt  i artikkelen om forffatteren
* Jeeves, Woosters tjener
Bjørn Magne Broen

**Bjørn-Magne Broen** (født 14. mai 1969) var scout for engelske Chelsea FC fra 2006 til 2009. Deretter jobbet han ett år for danske Brøndby IF. Han er utdannet Uefa A-trener og diplomtrener. Tidligere var Broen kretsansvarlig (KA) for spillerutvikling i Indre Østland Fotballkrets. 

Har også vært profesjonell trener i svenske Carlstad United. Dette laget spilte blant annet mot de italienske mestrene Lazio, ledet av Sven Göran Eriksson, i 2000.

## Referanser
Presbyterianisme

**Presbyterianisme** (fra gresk *πρεσβύτερος*, *presbyteros*, «eldre») er en form for reformert protestantisk kristendom såvel som en form for kirkestyre (hvor lederne er valgte *eldre*, ikke for eksempel biskoper), og bevegelsen har således fått navn etter sin form for kirkestyre av representative forsamlinger av eldste, kjent som *presbytere*, «kirkeforstandere». Selv om andre reformerte kirker er strukturelt like, brukes ordet presbyteriansk om kirker som har sine røtter i Den skotske kirke eller i engelske dissentergrupper som brøt med Den engelske kirke og ble dannet under den engelske borgerkrigen, 1642 til 1651.

## Teologi
Grunnlaget for denne retningen er de fem *solaer* (fra latin *sola*, «kun»): Skriften, troen, Jesus Kristus, nåde og Guds ære. Den praktiseres av mange protestantiske kirker som historisk fulgte Jean Calvins lære (reformerte kirker).

Presbyterianisme har røtter tilbake til den skotske reformasjonen, særlig under John Knox. Det er mange uavhengige presbyterianske kirker i verden, både av geografiske og doktrinære grunner. Teologisk vektlegger presbyterianerne Guds allmektighet i alle ting, også frelse, høy aktelse for Skriften og nødvendigheten av personlig omvendelse gjennom troen på Jesus Kristus.

Grunnlaget for denne retningen er de fem *solaer* (fra latin *sola*, «kun», bokstavelig «alene»): Skriften, troen, Jesus Kristus, nåde og Guds ære. Den praktiseres av mange protestantiske kirker som historisk fulgte Jean Calvins lære (reformerte kirker).

Presbyterianisme har røtter tilbake til den skotske reformasjonen, særlig under John Knox. Det er mange uavhengige presbyterianske kirker i verden, både av geografiske og doktrinære grunner. Teologisk vektlegger presbyterianerne Guds allmektighet i alle ting, også frelse, høy aktelse for Skriften og nødvendigheten av personlig omvendelse gjennom troen på Jesus Kristus.

## Referanser


## Eksterne lenker
*
Rose Kennedy

**Rose Kennedy** (født 22. juli 1890, død 22. januar 1995) var kjent som den ubestridte matriarken i Kennedy-klanen i USA og mor til blant annet president John F. Kennedy. 

Hun var født i Boston, Massachusetts og ble døpt Rose Elizabeth Fitzgerald. Hun var eldste barn av John F. Fitzgerald (1863–1950) og Mary Josephine Hannon (1865–1964). Faren sørget for at Rose fikk seg en utdanning før hun fikk lov å gifte seg i 1914 med Joseph P. Kennedy. Ekteskapet førte til at 9 barn ble født i årene 1915 til 1932. 

Den eldste sønnen, Joseph Kennedy, jr omkom i en flyulykke under en krigstokt i 1944, bare 29 år gammel. Den nesteldste sønnen, John F. Kennedy, gjorde karriere i politikken og ble i 1960 valgt til president i USA. Den 22. november 1963 ble han skutt og drept i Dallas med førstedamen ved sin side. Eldstedatteren, Kathleen, døde i en flyulykke i 1948, mens den tredje sønnen, senator Robert Kennedy, ble skutt og drept i 1968. Gjennom alle disse tragediene var det Rose som beholdt masken og holdt familien sammen. Hennes sterke katolske tro (hun var en ivrig kirkegjenger) gjorde at hun så på motgang som en styrkeprøve og intet annet. 

Etter ektemannens død i 1969 fortsatte Rose å delta i diverse familieaktiviteter. Hun var blant annet en ivrig gjest etterhvert som barnebarna begynte å gifte seg utover 70-tallet. Hun var også positivt innstilt til at Jackie Kennedy giftet seg med Aristoteles Onassis (1906–1975) i 1968 og hadde god kontakt med den tidligere svigerdatteren i årene som fulgte. I 1980, 90 år gammel, deltok hun i en æresparade i Special Olympics, som datteren Eunice hadde vært med på å starte på 60-tallet. Rose deltok regelmessig i kirkelige aktiviteter like inntil hun var 93 år.

I påsken i 1984 ble Rose rammet av hjerneslag og familien samlet seg rundt sykesengen i frykt for at hun kunne komme til å dø når som helst, men skjebnen ville det annerledes. Hjertet og lungene var sterke og gradvis kom Rose seg såpass igjen at hun kunne la seg trille rundt i rullestol og det hendte også hun klarte å sitte ved bordet ved måltider. Selv om hun aldri ble sitt gamle jeg igjen, fulgte hun ivrig med i nyhetsbildet og deltok enkelte ganger ved familiebegivenheter. 100-årsdagen i 1990 ble feiret med brask og bram til stor medieinteresse, men hun rakk også å oppleve ennå tre triste dødsfall; barnebarnet Davids død av en overdose i 1984, svigersønnen Stephen Smiths død av kreft i 1990 og Jackie Kennedy Onassis død av lymfekreft den 19. mai 1994. Det ble sagt at Rose fulgte begravelsen til Jackie på fjernsynet. 

Rose Fitzgerald Kennedy døde av komplikasjoner i forbindelse med lungebetennelse den 22. januar 1995, 104 år gammel. 

Av hennes mange barn er det kun Jean Ann Kennedy Smith (83) som lever per oktober 2011. Datteren Rosemary Kennedy, som ble mislykket lobotomert under krigen, gikk bort i januar 2005, 86 år gammel, mens datteren Patricia Kennedy Lawford døde av lungebetennelse den 17. september 2006, 82 år gammel. Senator Edward Kennedy gikk bort i 2009. Han ble 77 år gammel.

## Referanser


## Eksterne lenker
* 
* 
*
Ashbourne (Meath)

**Ashbourne** (irsk: *Cill Dhéagláin*, «Déagláns kirke»), historisk kalt *Killeglan* eller *Kildeglan*, er en by i grevskapet Meath i Irland, omkring 20 km fra Dublin ved N2, og er en pendlerby for Stor-Dublin. Til langt inn på 1900-tallet var Ashbourne en liten by, men ettersom det ble stadig lettere å pendle til hovedstaden begynte den å vokse. Folketellingene i 1996 og 2002 vista at i løpet av 20 år tredoblet byen seg nesten i befolkning fra omtrent 4 900 til 12 679 innbyggere. Byen passeres av elven Broadmeadow som kommer fra Ratoath og Dunshaughlin.

Johnny Logan, internasjonal kjent sanger fra suksess i Eurovision Song Contest, er fra Ashbourne. «Jeg bor fortsatt i det samme huset i Ashbourne som vi kjøpte på slutten av 1980-tallet,» uttalte han i 2021.

## Referanser


## Eksterne lenker
* 
* 
* Ashbourne Chamber of Commerce
Caramba

**Caramba** var en svensk musikkgruppe fra begynnelsen av 1980-tallet. Gruppen var et studioprosjekt med Michael B. Tretow og Ted Gärdestad. Deres eneste album, *Caramba* fra 1981, oppgir bare medlemmene som pseudonymer. Albumet er mest kjent for at sangene synges i ikke-eksisterende språk. Imidlertid har sangene som imiterer en spesiell regional musikkstil også en tekst som imiterer den fonemiske strukturen til språk i samme region.

Det verserte mange rykter på den tiden om hvem som sto bak Caramba, for eksempel Björn Skifs, Claes af Geijerstam, Ted Gärdestad, Björn Ulvaeus og Benny Andersson. Det var først på slutten av 1990-tallet at medlemmenes identitet ble bekreftet.

## Musikken
Musikken er parodier på ulike genrer, som f.eks. «Spottnjik» (russisk folkemusikk), «Eine Feine» (eurodisko), «Aitho» (japansk) og «Anna Kapoae» (Hawaii-musikk). Formen er lik den som ble brukt av blant andre Spike Jones.

## Tekstene
Tekstene er skrevet på oppdiktede språk, men ser man nærmere etter er tekstene inspirert av ulike språk. For eksempel:

Første vers i «Spottnjik»:

:*Djalla strejnevt millo vladja alla pjotr*
:*Zillij bludder azza schlödder lile fjodor*
:*Vladivostok stratzkla vjella drammi ulka*
:*Salmonella vidri schnuska katapulka*

Siste vers i «Carhumba»:

:*Ebba obba zat pah huvee zoot*
:*Ha tah kaa tha ihto ohtto mhott*
:*Rhullan bhullan bajdoff n-n-njet*
:*Tutti frutti capochinsphaghtt*

## Medlemmer

Medlemmer ifølge plateomslaget til *Caramba*

**Carlos Ih Lura*, ahllo
**Zoltan Zull*, violotta
**Dr. Fritz Höfner*, baribasso
**Tudor Ludor*, batterie
**Abdullah Presley*, tomba
**Zingo Allah*, prutto
**Ihto Amin*, paahuve 
**Gaston El Ton Yon*, pianissimo
**King Nam*, a nam
**Clapton Combo*, gitaronimo
**King Kong*, tango
**Hazze Kamikaze*, teknico del son
**Giorgio Martini*, producto

Pseudonymet «Tudor Ludor» ble siden anvendt av ABBA-trommeslager Roger Palm.

## Sporliste til albumet ''Caramba''

*Blaztah 1 (Side 1)
**«Ali Baba»
**«Spottnjik»
**«Hubba Hubba Zoot-Zoot»
**«Eine Feine»
**«Fido»
*Blaztah 2 (Side 2)
**«Aitho»
**«Anna Kapoae»
**«Donna Maya»
**«Ahllo»
**«Carhumba»

## Annet
Sangen *[[Hubba Hubba Zoot-Zoot]]* ble sluppet som en singel og ble en hit. Noen av låtene fra albumet *Caramba* finnes også på *Michael B Tretow's «Greatest Hits»*.

## Eksterne lenker
*
John Knox

**John Knox** (født 1505 eller 1514, død 24. november 1572 i Edinburgh) var en skotsk reformator, kalvinist og ble som leder av Den skotske reformasjonen grunnlegger av den skotske statskirken.

Han var opprinnelig romersk-katolsk prest, og antas å ha blitt omvendt til protestantismen av reformatoren George Wishart. Da Wishart ble henrettet for kjetteri gikk Knox først under jorden, men begynte senere å preke den reformerte lære. Han ble tatt til fange av franske tropper i Skottland i 1547, og ble bragt til Frankrike som galeislave. Han ble frigitt i 1549 etter den engelske regjeringens megling. I England ble han fra 1551 kongelig kapellan.

Da den katolske dronning Maria besteg tronen i 1553 flyktet Knox utenlands. I 1557 ble han dømt til døden ved brenning *[[in absentia]]*. I eksil var han en tid i Sveits, hvor han lærte Jean Calvin å kjenne.

I 1559 vendte han tilbake til Skottland, der han begynte å preke for presbyterianismen. Han var en sterk motstander av dronning Maria Stuart, og ble anklaget for forræderi av henne personlig, men ble frikjent i 1563.

## Referanser


## Eksterne lenker
*
Eunice Kennedy Shriver

**Eunice Kennedy Shriver** (1921–2009) var en av søstrene til avdøde president John F. Kennedy og svigermor til Arnold Schwarzenegger.

Hun ble gift med Robert Sargent Shriver i 1953 og fikk med han fem barn, hvorav datteren Maria Shriver (født 1955), gift med Arnold Schwarzenegger, er den mest kjente.

I 1960-årene var hun med å stiftet Special Olympics, inspirert av sin psykisk utviklingshemmet søster, Rosemary Kennedy. 

I 1998 ble hun innvotert i National Women's Hall of Fame.

Hennes søster, tidligere ambassadør Jean Ann Kennedy Smith var den siste gjenlevende av den store Kennedy-søskenflokken. Hun døde i 2020.

## Referanser


## Eksterne lenker
* 
* 
* 
* 
*
Billy Liddell

**William Beveridge «Billy» Liddell** (født 10. januar 1922, død 3. juli 2001) var en skotsk fotballspiller som spilte for Liverpool FC fra 1938 til 1960. Han dominerte så kraftig at Livepool ble kalt *Liddellpool*.

Han er per. 18. oktober 2006 nr. 10 på listen over spillere med flest kamper for Liverpool. Han spilte 534 kamper og scoret 228 mål for Anfield klubben. Han var toppscorer i ligaen for Liverpool i totalt 7 sesonger.

Han spilte også 29 kamper for  og scoret 8 mål.

Han døde 3. juli 2001 av Alzheimers sykdom.

## Se også
* Statistikk om Liverpool FC.

## Referanser


## Eksterne lenker
* 
* Profil på Liverpools offisielle hjemmeside.
* Profil på LFChistory.net
Dale Earnhardt

**Ralph Dale Earnhardt sr.** (født 29. april 1951, død 18. februar 2001) var en amerikansk racerfører, mest kjent for sin karriere i motorsporten NASCAR. Han ble født i Kannapolis, Nord-Carolina.

Earnhardt er mest kjent som fører i Winston Cup, hvor han vant 76 løp og tok syv mestertitler. Hans aggressive kjørestil gjorde ham svært populær, og gav ham tilnavnet «The Intimidator».

Earnhardt omkom i en ulykke under siste runde av løpet Daytona 500 i 2001, og ble den fjerde NASCAR-føreren som døde i løpet av en periode på ni måneder. Etter disse dødsfallene fokuserte NASCAR stort på sikkerhet, og innførte blant annet hode- og nakkestøtter, mykere barrierer på alle baner og nye regler for blant annet setebelter og seter.

Dale Earnhardt var far til Dale Earnhardt Jr.

## Referanser


## Eksterne lenker
*
Hutchens-sele

En **Hutchens-sele** er en sikkerhetssele som er utviklet for å beskytte racerførere mot skader i en eventuell ulykke ved å kontrollere hodebevegelser, og dermed redusere og hindre skader på nakke, skuldre og hode. Enheten består av en rekke stropper som er festet til hjelmen, og koblet sammen over bryst og liv. Selen ble utviklet i 2000.

Fra 2001 til 2005 krevde NASCAR at førere var utstyrt med entenen SFI-godkjent Hutchens-sele eller en HANS-krage. Fra 2005 har Hutchens-selen ikke lenger vært tillatt, fordi den ikke klarte å leve opp til sikkerhetskravene.
Panparken

**Panparken** ligger i Gjøvik sentrum, like vest for Fahlstrøms plass, med byens paradebygninger i nord (Vingården og Grand Hotell), utsikt til Mjøsa i øst og gågateområdet (Storgata) i kvartalene mot sør og øst. Panparken er opparbeidet med springvann og beplantning. Mot Nedre Torvgate er det uteservering.

Parken er oppkalt etter Pan, en mytologisk skikkelse som opprinnelig var en gjetergud fra Arkadia.

## Referanser
HANS-krage

En **HANS-krage** (**H**ead **A**nd **N**eck **S**upport) er en form for sikkerhetsutstyr som er påbudt sammen med bilhjelm i en lang rekke motorsporter. Kragen er hovedsakelig laget av karbonfiber, og er U-formet. U-ens bakside legges bak skuldrene, og armene ligger flatt på brystet.

Kragens formål er å stoppe hodet fra å bevege seg forover i en ulykke, og på den måten hindre eller begrense skader på nakke, skuldre og hode i en kollisjon.

HANS-kragen ble påbudt i NASCAR-løp i 2005, og bruken av HANS er også påbudt i Formel 1 og World Rally Championship. SFI Foundation homologerer nakkekrager for løp i USA, mens Det internasjonale bilsportforbundet (FIA) homologerer internasjonalt.

## Se også
* Sikkerhetsbelte
* Bilhjelm
* Hutchens-sele
* Halo-bøyle

## Eksterne lenker
* Offisielle nettsider
Rusty Wallace

**Russell William «Rusty» Wallace** (født 14. august 1956) er en tidligere fører i den amerikanske motorsporten NASCAR og en tidligere TV-reporter for Walt Disney.

Rusty Wallace har vunnet 55 NASCAR-løp og vant mesterskapet i NASCARs Nextel Cup i 1989.

## Referanser


## Eksterne lenker
* 
*
Jean Heiberg

**Jean Hjalmar Dahl Heiberg**, kjent som **Jean Heiberg** (født 19. desember 1884 i Oslo, død 27. mai 1976), var en norsk kunstner. Han arbeidet først og fremst med maleri, men også som billedhogger.

Fra 1905 bodde Jean Heiberg i Paris. Der fikk han nære inntrykk av de nye kunstretningene fauvisme og kubisme, og fra 1908 til 1910 var han som den første av en rekke norske malere elev hos Henri Matisse. Før han flyttet til Paris, hadde han bodd og studert ett år i München, og før det hadde han fått utdanning i Oslo, bl.a. av Harriet Backer. I 1912 flyttet han fra Paris og bodde en tid hjemme i Norge før han reiste til Italia og var der i årene 1913–14. Fra 1919 og ti år framover bodde han igjen i Paris. I årene mellom og etter disse lange utenlandsoppholdene bodde og arbeidet han i Norge, og fra 1935 til 1955 var han professor ved Statens kunstakademi i Oslo. En av dem som fikk sterke impulser fra Heiberg, var Einar Kvamme. Jean Heiberg er også kjent for ett verk innen industridesign: Ericssons første gaffelløse telefon i 1929.

Jean Heiberg hadde i en årrekke fritidsbolig og atelier på Steinane ved Verdens Ende på Tjøme. Han hentet flere av sine motiver fra naturen der.

Jean Heiberg var sønn av lege og professor i patologi Hjalmar Heiberg (1837–1897) og Jeanette Sofie Augusta Dahl Heiberg (1848–1884).
Han ble i 1913 gift med billedhoggeren Sigri Welhaven. De fikk en sønn, arkitekt Helge Welhaven Heiberg (1915–1980). Ekteskapet ble oppløst i 1920, og Sigri Welhaven giftet seg senere med Peter Krag. Jean Heiberg giftet seg tidlig på 1920-tallet med den svenske malerinnen Agnes Mannheimer og fikk en datter, Liv, med henne. Agnes Mannheimer døde i 1938, og Jean Heiberg giftet seg for tredje gang i 1955 med Anna "Vesla" Cleve.
:*Se slekten [[Heiberg]]

== Kilder ==
* *Gyldendals leksikon over moderne nordisk kunst*, 1958
* *Slekten Heiberg : genealogiske oplysninger og personalhistorie'' G.F. Heiberg, 1942

## Referanser


## Eksterne lenker
* Verk av Jean Heiberg på nasjonalmuseet.no
Dave Blaney

**Dave Blaney** (født 24. oktober 1962) er en fører i den amerikanske motorsporten NASCAR.

Blaney debuterte i NASCARs Nextel Cup i 1992.

## Eksterne lenker
* 
*
Greg Biffle

**Gregory Jack Biffle** (1969–2025) var en amerikansk racerbilfører i motorsporten NASCAR.

Biffle debuterte i NASCAR gjennom Craftsman Truck Series i 1998, og ble seriemester her i 2000. I 2001 kjørte han i Busch Series, vant fem løp og fullførte sesongen på en fjerdeplass sammenlagt.

Fra 2003 konkurrerte Biffle på NASCARs øverste nivå, Nextel Cup. Hans beste sammenlagtresultat var en andreplass i 2005.

Han kjørte Biffle-bil nr. 16 National Guard Ford Fusion.

## Referanser


## Eksterne lenker
* 
*
Jukla kraftverk

**Jukla kraftverk** er vannkraftverk i Kvinnherad kommune i Vestland. Det er et kombinert kraftverk og pumpe. Det brukes som pumpe om sommeren, og produserer kraft vinterstid.

Kraftstasjonen utnytter et fall fra reguleringsmagasin i Juklavatn. Det hentes også vann fra magasin i Dravladalsvatn, Jukladalsvatn og Kvanngrøvvatn samt noen bekkeinntak. Området som reguleres ligger langs Nordvest og nordsiden av Folgefonna i Kvinnherad og Ullensvang kommuner.

Juklavatn er regulert mellom 1060 og 950 moh. Dravladalsvatn mellom 957 og 880 moh. Jukladalsvatn mellom 1083 og 950 moh. Skyrdalsfossen og Dravladalsfossen er blant de fossene som nå stort sett er tørrlagt som følge av utbyggingen.

Installert effekt på 40 MW. Midlere årsproduksjon er ca. 91 GWh, mens 27 GWh brukes til pumping. Kraftverket utnytter to ulike fallhøyder, 230 meter og 130 meter. 

Kraftverket ble i utgangspunktet bygget for å forsyne for Sør-Al på Husnes med energi. Anlegget ligger i fjell.

Eier er Statkraft. Skagerak Energi har en mindre eierandel. Kraftstasjonen startet produksjonen i 1974.

## Referanser


## Kilder
* 
* NVE vannkraftdatabase
* Statkraft
* Store norske leksikon
* Skagerak Kraft

## Se også
*Folgefonna
*Mauranger kraftverk
*Statkraft om Markjelke pumpestasjon
Eidesfossen kraftverk

**Eidesfossen kraftverk** ligger i Krossdalen i Ullensvang kommune i Vestland. 
Kraftverket utnytter et fall på 69 meter mellom Espelandsvatnet og Byrkjelandsvannet.

Det er installert tre francisturbiner med samlet ytelse på 3,8 MW. Årlig produksjon er på 11,7 GWh (2003).

Eier er Hardanger Energi AS.

## Referanser


## Kilder
* 
* NVE vannkraftdatabase
* Hardanger Energi
* PowerPoint presentasjon: *Lokale energiutgreiingar 2011*, Hardanger Energi
Havregås

**Havregås** kan sikte til:
* Hvitkinngås (Branta leucopsis), kystbunden overflatebeitende sjøfugl
* Ringgås (Branta bernicla), kystbunden overflatebeitende sjøfugl
Christian Riganò

**Christian Riganò** (født 25. mai 1974 i Lipari) er en italiensk tidligere fotballspiller.

Riganò spilte i Fiorentina sesongen 2003&ndash;04 og var sentral i å sørge for klubbens opprykk fra Serie B til Serie A.

## Klubbhistorie
* Lipari (*[[1993]]&ndash;[[1997|97]]*)
* Messina (*1997&ndash;[[1998|98]]*)
* Igea Irtus (*1998&ndash;[[2000]]*)
* Taranto (*2000&ndash;[[2002|02]]*)
* Fiorentina (*2002&ndash;[[2005|05]]*)
* Empoli (*2005&ndash;[[2006|06]]*)
* Messina (''2006&ndash;)
* Levante
* Siena lån

## Referanser


## Eksterne lenker
*
Haugafossen kraftverk

**Haugafossen kraftverk** er et vannkraftverk ved Jondal i Ullensvang kommune i Vestland.

Det er et elvekraftverk som utnytter et fall på 42 meter i Jondalselvi.

Installert effekt er 5,4 MW. Årsproduksjon er 15 GWh.

Anlegget er eid og driftes av Hardanger Energi AS (tidligere Jondal Kraftlag er fusjonert inn i Hardanger Energi).

Kraftverket ble satt i drift i 2018. Gamle Haugafossen kraftverk ble revet for å gi plass til det nye. Det er også ny dam og vanntunnel.

## Referanser


## Kilder
* 
* NVE vannkraftdatabase

## Se også
* NVE konsesjonssak
Flåm stasjon

**Flåm stasjon** er endestasjon på Flåmsbana og ligger i Flåm. Banen er en sidegren av Bergensbanen. 

Ved anlegg av Flåmsbana ble det bygget ny og bedre dypvannskai med stasjonen på kaiområdet. Stasjonsbygningen ble tegnet av Gudmund Hoel og Bjarne Friis Baastad og har et funksjonalistisk preg. Den huser i dag Flåmbanemuseet, og ekspedisjonen skjer i leide lokaler fra 1992. Ved stasjonen er det også oppført uthus, godshus, lokstall, traktorstall, lagerskur og to funksjonærboliger.

## Bilder fra stasjonen

File:2 Fretheim st. - no-nb digifoto 20160406 00029 bldsa Ne0042 (cropped).jpg|Skisse stasjonstomten på foto fra før 1940 
Fil:Flåm 2013 06 03 1807.jpg|Dagens ekspedisjon er i leide lokaler ved havnen.
Fil:Aurland, Norway - panoramio (2).jpg|Kafédrift i gammel jernbanevogn
Fil:Flaam monument.jpg|På stasjonsområdet står et monument over dem som bygget Flåmsbana.
Fil:Flamsbana No. 17 2228.jpg|El 17 ved lokstallen
Fil:Nsb-bahnhof-fl229m-am-4-794819.jpg|Den gamle stasjonsbygningen hadde en annen farge tidligere.


## Referanser


## Litteratur
* 
* 
* 

## Eksterne lenker
Drammen stasjon

**Drammen stasjon** er en togstasjon som ble åpnet i 1866 da Randsfjordbanen ble tatt i bruk. Stasjonen ligger i Drammen kommune i Buskerud fylke og er en av de største i den utvidede Oslo-regionen, og har en del trafikk. Ved Drammen stasjon møtes Drammenbanen som går nordover til Oslo, Vestfoldbanen som går sydover, og Sørlandsbanen som går vestover og har tilkobling til Randsfjordbanen og videre til Bergensbanen. Strekningen til Hokksund langs Sørlandsbanen var opprinnelig del av Randsfjordbanen. Nybyen godsterminal er tilknyttet stasjonen via et sidespor.

Stasjonsbygningen (nå kalt Bygg A) ble først bygget i to etasjer, men ble utvidet med en tredje etasje i 1926. Videre ble det bygget en ny kontor og ekspedisjonsbygning, kalt bygg B, som sto ferdig i 1977. I 2011 og 2025 gjennomgikk Drammen stasjon en omfattende ombygging og rehabilitering.

Stasjonen har sykkelhotell som er tilgjengelig hele døgnet med plass til 244 sykler.

## Knutepunkt
På grunn av tilkoblingene til alle de ulike jernbanestrekningene er stasjonen i dag et naturlig sted for overganger hvor reisende kan bytte mellom Intercity-togene på Vestfoldbanen og fjerntogene til Kristiansand/Stavanger og fjerntogene Bergen.

## Linjer og ruter

## Bildegalleri

Fil:1285. Drammen Station - NB bldsa OTO0457 A (cropped).jpg|Historisk bilde av Drammen stasjon
Fil:Drammen station prior to second floor expansion (Skarpmoen, cropped, rotated).png|Drammen stasjon før utbygging av tredje etasje, foto tatt mellom 1899 og 1926
Fil:Drammen station after second floor expansion (Mittet & Co., cropped).png|Drammen stasjon etter utbygging av tredje etasje, foto tatt mellom 1926 og 1936, da den nye bybrua sto ferdig
Fil:Drammen station 1916 cropped.png|Drammen stasjon, 1916
Fil:Drammenbanen km052 Drammen113 no-nb digifoto 20171204 00087 NB NS NM 05789 (cropped).jpg|Drammen stasjon, ca. 1910
Fil:Drammen stasjon.JPG|Ekspedisjonsbygningene, sett fra Strømsø torg. Den eldste er fra 1863 og tegnet av arkitekt Georg Andreas Bull, den nåværende ekspedisjonsbygningen til høyre
Fil:NSB type 69 ved Drammen stasjon TRS 061216 018.jpg|Lokaltog til Asker klar til avgang fra Drammen 


## Referanser


## Litteratur
* 
* 

## Eksterne lenker
* 

*
Raggegås

**Raggegås** kan referere til:

* Hvitkinngås (Branta leucopsis), kystbunden overflatebeitende sjøfugl
* Ringgås (Branta bernicla), kystbunden overflatebeitende sjøfugl
Spittelmarkt

**Spittelmarkt** er en plass i bydelen Mitte i Berlin.

Den gamle markedsplassen mellom Fischerinsel og den østlige delen av Leipziger Straße oppstod ved vestbredden av Spree, utenfor Cölln. Den var et viktig trafikknutepunkt, men ble etter krigen utformet helt på nytt.

Der hvor plassen ligger bygget omkring 1400 St. Gertrud-stiftet et hus med et kapell for adelige jomfruer, som senere ble et hospital for fattige og syke. Kapellet ble til Spittelkirche. Under gründertiden på 1800-tallet måtte Gertrudhospitalet og kapellet i 1872 flytte til dagens Wartenburgstraße i Kreuzberg. Spittelkirche ble i 1881 revet, og den verdifulle indre utsmykningen flyttet til det nye hospitalskapellet i Kreuzberg.

Navnet Spittelmarkt av avledet av Gertrudhospitalet (hospital, spital, spittel).

Idag består de fleste av bygningene ved plassen av bolighus. Det er planer om en ombygning i retning av slik plassen var før.

Det finnes en undergrunnsstasjon på linje U2 som heter Spittelmarkt, og som har vinduer ut mot Spree.

## Eksterne lenker
*